Document ID: /roh_data/filtered/fineweb-2-filterrobots_roh.jsonl.gz/31123

EN SERVETSCH DA LAS PLAIVS
En il biro administrativ a la Via Loë 60 a Cuira vegnan tut ils fils ensemen. L’administraziun cun actuariat, contabilitad e secretariat elavura las fatschentas dal di da la Baselgia chantunala e procura ch’ils conclus e las disposiziuns dal Cussegl grond evangelic e dal Cussegl da baselgia vegnan exequids. Ella è l’emprim post per las plaivs tar dumondas dal dretg da persunal e da finanzas.
As annunziai simplamain. Il persunal As dat gugent scleriment.